
„სადაზღვევო შემთხვევის დადგომისას მზღვეველისათვის მოძრავი ქონების გადაცემის წესისა და პირობების დამტკიცების თაობაზე“ საქართველოს მთავრობის 2009 წლის 29 დეკემბრის №251 დადგენილებაში ცვლილებების შეტანის შესახებ

მუხლი 1. 
„ნორმატიული აქტების შესახებ“ საქართველოს კა​ნონის მე-20 მუხლის მე-4 პუნქტის შესაბამისად „სადაზ​ღვე​ვო შემთხვევის დადგომისას მზღვეველისათვის მოძრავი ქონე​ბის გადაცემის წესისა და პირობების დამტკიცების თაობაზე“ საქართველოს მთავრობის 2009 წლის 29 დეკემბრის №251 დად​გე​ნი​​ლებით (სსმ III, 2009 წელი, №159, მუხლი 1945) დამტკი​​ცებულ წესსა და პირობებში შე​ტანილ იქნეს შემდეგი ცვლი​​​​ლე​ბები: 

1. მე-2 მუხლის პირველი პუნქტის „ბ“ ქვეპუნქტი ჩამო​ყა​ლიბ​დეს შემდეგი რედაქციით:

„ბ) მოსარგებლე – სახელმწიფო ორგანო ან/და ადგი​ლობ​რივი თვითმმართველობის ორგანო, რომელიც დაზ​ღვევის ხელშეკრულებით გათვალისწინებულ შემთხვევაში, თა​ვის სარ​გებ​ლობაში არსებულ მოძრავ ქონებას საკუთრებაში გა​დას​ცემს მზღვეველს მის მიერ ამ ქონების ღირებულების ან​ა​ზ​ღა​ურების ან დაზიანებული ქონების იდენტური დაუზიანებელი ქო​ნე​ბის გადაცემის შემდეგ;“.

2. მე-3 მუხლი ჩამოყალიბდეს შემდეგი რედაქციით:


„მუხლი 3. ქონების გადაცემის წესი
1. სადაზღვევო შემთხვევის დადგომისას ​მო​სარ​გებლე ქო​ნე​ბას, რომელიც სადაზღვევო შემთხვევის დად​გო​მის შედეგად და​ზი​ანდა, გადასცემს მზღვეველს საკუთრებაში:

ა) მის მიერ ქონების ანაზღაურების დროისათვის ამ ქო​ნე​ბის იდ​ენ​​ტური დაუზიანებელი ქონების ღირე-ბულების ან​აზ​ღა​ურების შემდეგ, ამ წე​სის შესაბამისად და დაზღვევის ხელ​შეკ​რუ​ლე​ბით გათვალის​წი​ნე​ბული პირობებით; 

ან/და 

ბ) დაზიანებული ქონების იდენტური დაუზიანებელი ქო​ნე​ბის მიღების შემ​დეგ, თუ სადაზღვევო ანაზღაურება ქონების მიმ​წოდებელთან გა​და​ირიცხება.

2. ამ მუხლით გათვალისწინებულ შემთხვევებში, ქონების მზღვე​ველისათვის გადაცემა ხდება მზღვეველსა და მოსარ​გებ​ლეს შორის გაფორმებული შესაბამისი ქონე​ბის მიღება-ჩაბა​რე​ბის აქტით.

3. მოსარგებლის მხრიდან მიღება-ჩაბარების აქ​ტზე ხელს აწ​ერს დაზღვევის ხელშეკრულებაზე ხელმომწერი ან ​მოსარ​გებ​ლის მიერ უფლებამოსილი თანამ​დე​ბო​ბის პირი, ხო​ლო მზღ​ვ​ე​ველის მხრიდან – შესაბამისი უფ​ლე​ბა​მოსილი წარ​მომა​დ​გენელი. 

4. მზღვეველი სადაზღვევო შემთხვევის დადგომისას ქო​ნე​ბის ღირებულების ანაზღაურებას ახორციელებს თანხის მო​სარ​გებლის მიერ მითითებულ ანგარიშზე (მათ შო​რის – კერძო სამართლის იურიდიული ან ფიზიკური პირის ანგარიშზე, თუ ად​გილი აქვს ამ მუხლის პირველი პუნქტის „ბ“ ქვეპუნქტით გათ​ვალის​წი​ნე​ბულ შემთხვევას) ჩა​რიც​ხ​ვით.

5. მოსარგებლე ვალდებულია, ქონების მზღვე​ვე​ლისათვის გადაცემის თაობაზე, გადაცემიდან არა უგვიანეს 1 თვისა, ინ​ფორ​მაცია წარუდგინოს საქართველოს ეკო​ნო​მიკუ​რი გან​ვითა​რების სამინისტროს ან იმ ორგანოს, რომლის​ა​გა​ნაც სარ​გებ​ლო​ბაში მიღებული აქვს ეს ქონება კანონ​მდებ​ლო​ბით დად​გე​ნილი წესით.“.


მუხლი 2. 
დადგენილება ამოქმედდეს გამოქვეყ​ნე​ბის​თა​ნა​ვე.

პრემიერ-მინისტრი ნ. გილაური

